Óraterv

A pedagógus neve: Dusa Erzsébet Diána

Műveltségi terület: könyvtárhasználat

Tantárgy: magyar nyelv és irodalom

Osztály: 4.c

Az óra témája: Szitakötő Magazin (55. szám) A múltba nyíló ablakok cikkének feldolgozása, a tükörhöz kapcsolódó babonák, tükrözés képpel

Az óra cél- és feladatrendszere: kézikönyvhasználat gyakorlása, szólás irányított kikeresése, értelmezése, szókincsfejlesztés, szövegértés fejlesztése, néphagyományok megismerése, ismeretbővítés a tükör témakörében

Az óra didaktikai feladatai: a kézikönyvekről tanultak ismétlése, felidézése, alkalmazása, a tükörhöz kapcsolódó ismeretek rendszerezése

Tantárgyi kapcsolatok: környezetismeret, matematika, rajz

Felhasznált források: Szitakötő magazin 55. szám 22-23.oldal, O. Nagy Gábor Magyar szólások és közmondások, ppt-ben felhasznált oldalak, képek a diákon megtalálhatók

Dátum: 2021. szeptember

|  |  |  |  |  |  |
| --- | --- | --- | --- | --- | --- |
| Időkeret | Az óra menete | Nevelési-oktatási stratégia | | | Megjegyzések |
| Módszerek | Tanulói munkaformák | **Eszközök** |
| ’2 | 1. **RÁHANGOLÓDÁS**   A mai órát egy játékkal kezdjünk.  Találjátok ki a következő szavak előtagját!  Ell.:  Melyik szó illik mindegyik szó elé? | játék a szavakkal | frontális munka | számítógép, vetítő ppt 1. dia | Előzetesen a cikket elolvasták, így ismerik a szöveget.  megfejtés: tükör |
| 1’  ’5  ’1 | 1. **JELENTÉSTEREMTÉS**   A Szitakötő őszi számát ismeritek, több cikket is olvastatok már benne.  Nagyon sok cikkekhez kapcsolódik a tükör, én a 22. oldalon található Múltba nyíló ablakok címűt választottam ki a mai könyvtári óránkra.  Vegyétek elő a feladatlapot! Nézzük meg az első feladatot!  Közösen oldjátok meg az 1. feladatot! Kettő percet kaptok a keresésre!  Ellenőrzés | kézikönyv használata | csoportmunka  önellenőrzés | feladatlap, íróeszköz  O. Nagy Gábor Magyar szólások és közmondások  ell.: ppt 4. dia | célkitűzés   1. feladat   asztalonként 1 könyvet tudok adni |
| ’1  ’3  ’2 | A második feladathoz a szöveget használhatjátok! Hol tudjuk megnézni, hogy egy cikk hol található meg az újságban?  Nyissátok ki a magazint a 22. oldalon!  A 4. bekezdés segítségével válaszoljatok a kérdésekre! Önállóan dolgozzatok! Három perc múlva ellenőrizni fogunk.  Ell.: Mit szimbolizált a tükör?  Mit jelent a lélekcsapda kifejezés? Kinek van ötlete? | szövegértés fejlesztése | egyéni munka  ellenőrzés szóban | Szitakötő Magazin  feladatlap, íróeszköz  ell.: ppt 5.dia | tartalomjegyzék   1. feladat |
| ’2  ’3 | A tükörhöz nagyon sok babona kapcsolódik. Ti ismertek ilyet? A cikkben is olvashattok ilyen babonákat, ki emlékszik rá?  Én is gyűjtöttem össze ilyen babonákat a tükörről. Nézzük, mik ezek!  A tükör témája és egyfajta technikai megoldása a művészetekben is megjeleik. A zene mellett a festészetben is. Ha nagyobbak lesztek, fogtok tanulni Csontváry Kosztka Tivadar festőről. Egy képét mutatom meg nektek, ami kapcsolódik a tükörhöz. | emlékezet fejlesztése, szóbeli kifejezés fejlesztése  ismeretbővítés | frontális munka  frontális munka | ppt 6.dia  ppt 7. dia | tükörhöz kapcsolódó babonák  Csontváry Kosztka Tivadar Az öreg halász |
| ’5 | Csontváry Kosztka Tivadar Az öreg halász című képét figyeljétek meg. Nemrég egy érdekességet fedeztek fel. Ha a kép közepére egy tükröt teszünk, megváltozik a kép. Az se mindegy, hogy a jobb vagy a bal oldalt tükrözzük. Próbáljátok ki! | tanítói közlés  ismeretbővítés  tükröződés  beszélgetés | egyéni munka | Az öreg halász kép, kistükör tanulónként |  |
| ’1  ’2 | Amikor a tükör hétköznapi tárgy lett, mindenkihez eljutott.  A pásztorok mit készítettek a tükrüknek, hogy óvják?  A vásárokban találkozhatunk egy népi vásárfiával, amiben tükör is van. Mire gondolok? Idén ősszel újra megrendezik a debreceni Mihály napi vásárt, keressétek fel a mézeskalácsost, ha kimentek a vásárba! | beszélgetés | frontális munka | ppt 13. dia | népművészet:  tükrös  mézeskalács szív  debreceni mézeskalács |
| ’3  ’2  ’5 | 1. **Reflektálás**   **Összefoglalás:**  Figyeljétek meg a következő képeket!  Mi jut róluk az eszetekbe?  Igaz-hamis állításokat fogok mondani. Írjatok I betűt, ha igaz, H betűt, ha hamis az állítás!   1. A törött tükör szerencsét hoz. (H) 2. A szem a lélek tükre. (I) 3. A tükör olcsó használati tárgy volt mindig. (H) 4. Az olasz Muránó városban az üvegfúvó mesterek üvegtükröt készítettek. (I)   ell.:Ellenőrizzük a válaszokat!  **Értékelés:**  A magatartás, aktivitás, feladatmegoldás, csoportmunka értékelése. | tanítói közlés  beszélgetés  memóriafejlesztés | egyéni munka  ell.: önellenőrzés | feladatlap 3. feladat | ppt utolsó 3 dia  szóbeli értékelés |